
ŠIAULIŲ MIESTO SAVIVALDYBĖS ŽEMĖS VALDYMO SKYRIUS

SPRENDIMO„DĖL PRITARIMO PERLEISTI NUOSAVYBĖS TEISE PRIKLAUSANTĮ PASTATĄ IR KITUS INŽINERINIUS STATINIUS ŽEMĖS SKLYPE IŠRADĖJŲ G. 13, ŠIAULIŲ MIESTE“

AIŠKINAMASIS RAŠTAS

2024 m. birželio___ d.
Šiauliai

Parengto sprendimo projekto tikslai ir uždaviniai:
Sprendimo tikslas gauti Šiaulių miesto savivaldybės tarybos pritarimą perleisti J. V. nuosavybės teise priklausančias 19332/49058 dalis pastato – gamybinio pastato su administracinėmis patalpomis (unikalus Nr. 2997-5003-5056), 46/100 dalis kitų inžinerinių statinių (unikalus Nr. 4400-0003-2671), 516560886/948904447 dalis kitų inžinerinių statinių (unikalus Nr. 2900-2007-3459) ir kitų inžinerinių statinių (unikalūs Nr. 4400-0003-2717, Nr. 4400-0003-2739, Nr. 4400-0797-0692, Nr. 2900-2007-3516), esančius suformuotame 3,2944 ha ploto valstybinės žemės sklype (unikalus Nr. 4400-0076-7526, kadastro Nr. 2901/0023:641) adresu Išradėjų g. 13, Šiaulių mieste.
Dabartinis sprendimo projekte aptariamų klausimų reguliavimas:
J. V. nuosavybės teise priklausančios 19332/49058 dalys pastato – gamybinio pastato su administracinėmis patalpomis (unikalus Nr. 2997-5003-5056), 46/100 dalys kitų inžinerinių statinių (unikalus Nr. 4400-0003-2671), 516560886/948904447 dalys kitų inžinerinių statinių (unikalus Nr. 2900-2007-3459) ir kiti inžineriniai statiniai (unikalūs Nr. 4400-0003-2717, Nr. 4400-0003-2739, Nr. 4400-0797-0692, Nr. 2900-2007-3516) yra suformuotame 3,2944 ha ploto valstybinės žemės sklype (unikalus Nr. 4400-0076-7526, kadastro Nr. 2901/0023:641), tačiau J. V. nėra sudaręs valstybinės žemės nuomos sutarties.
Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 2 punkte nurodyta, kad taisyklėmis privalo vadovautis Žemės įstatymo 11 straipsnio 1 dalies 3 punkte nurodytas subjektas, organizuodamas ir vykdydamas kitos paskirties valstybinės žemės sklypų pardavimo procedūras, ir 9 straipsnio 1 dalies 1, 2 ir 4 punktuose nurodyti subjektai, organizuodami ir vykdydami kitos paskirties valstybinės žemės sklypų (jų dalių) nuomos procedūras.
Taisyklių 6 punkte nurodyta, kad teritorijų planavimo dokumentas ar žemės valdos projektas ir žemės sklypo planas su nustatytomis žemės sklypų ribų posūkio taškų ir riboženklių koordinatėmis valstybinėje koordinačių sistemoje (toliau – žemės sklypo planas) rengiami asmens, pageidaujančio pirkti ar išsinuomoti kitos paskirties valstybinės žemės sklypą.
Taisyklių 12.3 papunktyje nurodyta, kad kai pagal teritorijų planavimo dokumentą ar žemės valdos projektą keliems savarankiškai funkcionuojantiems statiniams ar įrenginiams su priklausiniais, Nekilnojamojo turto registre įregistruotiems atskirais objektais (pagrindiniais daiktais), eksploatuoti formuojamas (suformuotas) vienas valstybinės žemės sklypas, Aplinkos ministro nustatyta tvarka rengiamame (parengtame) žemės sklypo plane išskiriamos kiekvienam savarankiškai funkcionuojančiam statiniui ar įrenginiui su priklausiniais eksploatuoti reikalingos žemės sklypo dalys ir nustatomas šių dalių plotas, išskyrus atvejus, kai žemės sklypo dalių, kurių reikia statiniui ar įrenginiui su priklausiniais eksploatuoti, plotas nustatytas teritorijų planavimo dokumente ar žemės valdos projekte.
12.4. Valstybinės žemės sklype išskiriant kiekvienam savarankiškai funkcionuojančiam statiniui ar įrenginiui eksploatuoti reikalingą atskirą žemės sklypo dalį, siekiama, kad ši dalis būtų taisyklingos formos, vientisa, kad kiekvieno statinio ar įrenginio savininkui (bendraturčiui) būtų patogu naudotis žemės sklypu, ir tokio ploto, kad būtų užtikrinamas kiekvieno statinio ar įrenginio ir jų priklausinių tinkamas naudojimas pagal Nekilnojamojo turto kadastre įrašytą jų tiesioginę paskirtį. Aplinkos ministras tvirtina valstybinės žemės sklypų dalių išskyrimo kiekvienam savarankiškai funkcionuojančiam statiniui ar įrenginiui ir jų dydžių nustatymo reikalavimus. 
Sprendimo projekte numatytos naujos teisinio reglamentavimo nuostatos:
Nenumatoma.
Priėmus sprendimą, galimos pasekmės (tiek teigiamos, tiek neigiamos).
Teigiamos pasekmės – priėmus sprendimą teigiamų pasekmių nenumatoma. 
Neigiamos pasekmės – priėmus sprendimą neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimui įgyvendinti priimti papildomų teisės aktų nereikia.
Sprendimui įgyvendinti reikalingos lėšos.
Sprendimo projekto įgyvendinimui papildomos lėšos nebus reikalingos. 
Sprendimo projekto antikorupcinis vertinimas.
Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Deimantė Jurgelytė, tel. 8 41 509 585. 
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

